《水调歌头 仆以戊申之秋，始识吾季沾兄於燕》
宋代·蔡松年

既而过之，未尝不弥日忘归。至於一邱一壑，心通神解，殆不容声。自是朝夕与之期，邻里与之游者，盖十有二年。己未五月，复别於燕之传舍。及其得官汴梁，仆已去彼，怅然之情，日日往来乎心也西山六街碧，尝忆酒旗秋。神交一笑千载，冰玉洗双眸。自尔一觞一咏，领略人间奇胜，无此会心流。小驿高槐晚，绿酒照离忧。木犀开，玉溪冷，与谁游。酒前豪气千丈，不减昔时不。谁识昂藏野鹤，肯受华轩羁缚，清唳白苹洲。会趁梅横月，同典锦宫裘。

作者简介：蔡松年（1107～1159）字伯坚，因家乡别墅有萧闲堂，故自号萧闲老人。真定（今河北正定）人，金代文学家。宋宣和末从父守燕山，宋军败绩随父降金，天会年间授真定府判官。完颜宗弼攻宋，与岳飞等交战时，蔡松年曾为宗弼“兼总军中六部事”，仕至右丞相，封卫国公，卒谥“文简”。松年虽一生官运亨通，其作品在出处问题上却流露了颇为矛盾的思想感情。内心深处潜伏着的民族意识使他感到“身宠神已辱”，作品风格隽爽清丽，词作尤负盛名，与吴激齐名，时称“吴蔡体”，有文集《明秀集》传世。